Diari Oficial de la Generalitat Valenciana


Sumari del DOGV 6236, del 30-03-2010 (2010/3476)

DECRET 50/2010, de 26 de març, del Consell, pel qual s'exclouen del Catàleg de Forests d'Utilitat Pública de la Província d'Alacant 13,6968 hectàrees de la forest denominada Penya i Carrús, propietat de l'Ajuntament d'Elx, per a l'ampliació del cementeri municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3476


Data del document
:   26-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Elx
    * muntanya de l'estat

DECRET 50/2010, de 26 de març, del Consell, pel qual s'exclouen del Catàleg de Forests d'Utilitat Pública de la Província d'Alacant 13,6968 hectàrees de la forest denominada Penya i Carrús, propietat de l'Ajuntament d'Elx, per a l'ampliació del cementeri municipal. [2010/3476]  
De conformitat amb el que disposa l'article 16 de la Llei 43/2003, de 21 de novembre, de Forests, la Conselleria de Medi Ambient, Aigua, Urbanisme i Habitatge ha instruït el corresponent expedient, a instància de l'Ajuntament d'Elx, que ha sol·licitat la descatalogació d'una parcel·la de 136.968 metres quadrats de la forest d'utilitat pública de la seua propietat, denominada Peña i Carrús, número 76 del Catàleg de Forests d'Utilitat Pública de la Província d'Alacant. La descatalogació té com a objecte ampliar el cementeri municipal, adequant-se al que disposa el Decret 39/2005, de 25 de febrer, del Consell, pel qual s'aprova el reglament regulador de les pràctiques de policia sanitària mortuòria en l'àmbit de la Comunitat Valenciana, modificat pel Decret 195/2009, de 30 d'octubre. Acreditada l'excepcionalitat exigida en l'article 16 de la Llei 43/2003, de 21 de novembre, de Forests, per a autoritzar l'exclusió d'una part d'una forest catalogada, escau dictar el decret corresponent.  
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 26 de març de 2010,  
DECRETE  
Article 1. Descatalogació  
1. S'exclou del Catàleg de Forests d'Utilitat Pública de la Província d'Alacant la parcel·la destinada a l'ampliació del cementeri municipal d'Elx, de 136.968 metres quadrats, pertanyent a la forest d'utilitat pública número 76 de la província d'Alacant, denominada Penya i Carrús, sítia al terme municipal d'Elx i propietat de l'ajuntament.   
2. La superfície que s'ha de descatalogar està definida per la poligonal delimitada per l'autovia A-7 i els piquets següents de la parcel·la III de la forest: 273, 274, 275, 276, 277, 278, 279, 280, 281, 282, 283, 284, 285, camí, 300, 301, 302, A, límit exterior de l'autovia A-7, B, 273.   
3. Els punts A i B no corresponen a la delimitació de la forest. Aquests queden definits de la manera següent:  
a) El punt A se situa sobre la línia definida pels piquets 302 i 303 a una distància de 10 metres del piquet 302.  
b) El punt B se situa sobre la línia definida pel piquet 273 i la continuació de la línia del tàlveg limítrof fins al seu encreuament amb l'autovia A-7, i queda a una distància de 50 metres del piquet 273.  
Article 2. Modificació del catàleg  
Es modifica la inscripció de la forest denominada Penya i Carrús en el Catàleg de Forest d'Utilitat Pública de la Província d'Alacant, en els termes següents:  
Nom: Peña i Carrús.  
Número: 76.  
Partit judicial: Elx.  
Terme municipal: Elx i Aspe.  
Pertinença: Ajuntament d'Elx.  
Superfície pública: 713,8552 ha.  
Parcel·la I: 603,0250 ha.  
Parcel·la II: 18,0500 ha.  
Parcel·la III: 88,1170 ha.  
Parcel·la IV: 4,6632 ha.  
Enclavaments: 13,5980 ha (5 enclavaments).  
Parcel·la I: 12,8500 ha (4 enclavaments).  
Parcel·la III: 0,7480 ha (1 enclavament).  
Superfície total: 727,4532 ha.  
Parcel·la I: 615,8750 ha.  
Parcel·la II: 18,0500 ha.  
Parcel·la III: 88,8650 ha.  
Parcel·la IV: 4,6632 ha.  
La parcel·la I té 22,4750 ha al terme municipal d'Aspe.  
Límits:  
Parcel·la I:   
Nord: finca l'Assafà i barranc de les Monges.  
Est: finques particulars.  
Sud: finques particulars.   
Oest: forest d'utilitat pública número 67 serra Baixa i Llomes, de Crevillent, i finca l'Assafà.  
Parcel·la II:   
Nord: finca particular  
Est: finca particular  
Sud: finques particulars   
Oest: barranquet de Manxon.  
Parcel·la III:   
Nord: finques particulars.  
Est: finques particulars, camí de la Ràpita i barranc dels Arcs.  
Sud: finques particulars, Canal de Regs de Llevant i cementeri municipal.  
Oest: finques particulars.  
Parcel·la IV:   
Nord: ampliació del cementeri municipal.  
Est: finques particulars.  
Sud: finques particulars.  
Oest: cementeri municipal.  
DISPOSICIÓ FINAL  
Única. Efecte  
Aquest decret té efecte des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici de la interposició de recurs potestatiu de reposició davant del Consell, en el termini d'un mes, des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 26 de març de 2010  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER